ይህንን ካላደረገች ከእርግዝና እና ከወሊድ ጋር ለተያያዙና ለሌሎች የጤና ችግሮች በቀላሉ ልትጋለጥ ትችላለች በዚህም የተነሣ አንዲት ኤች አይቪ በደሟ የሚገኝባት ሴት በታቀደ መልኩ እና በጤና ባለሙያ ምክር ብቻ ልጅ መውለድ ይገባታል። ይህንንም ለማሳካት የሚከተሉትን ምክሮች በተግባር ብታውል ይጠቅማታል። የመጀመሪያ ነገር ወደ ጤና ተቋማት በመሄድ አስፈላጊ ምርመራዎችን ማድረግ አለባት። ከዚያም ከጤና ባለሙያ በምታገኘው ምክርና ውሣኔ መሰረትና ራሷም በምታደርጋቸው ሁለንተናዊ ዝግጅቶች መሠረት የፀረ ኤች አይቪ መድኃኒት መውሰድ መጀመር አለባት። መድኃኒቱን መውሰድ ከጀመረች በኋላም ያለማቋረጥና በጤና ባለሙያው ትዕዛዝ መሠረት መውሰድ አለባት፡፡ ለጤናዋ ተስማሚ የሆነ የቤተሰብ ዕቅድ አገልግሎት በመምረጥ ተጠቃሚ መሆን ይገባታል። የግብረ ስጋ ግንኙነት በምታደርግበት ጊዜ ሁሉ በመውሰድ ላይ ካለችው የእርግዝና መከላከያ በተጨማሪ ኮንዶምን ሁሌና በትክክል መጠቀም ይኖርባታል። ነገርግን ለማርገዝ ስትወስንና ውሳኔዋም በሀኪም ተቀባይነት ሲያገኝ ያለኮንዶም ማድረግ ትችላለች፡፡ ልጅ ለመውለድ ውሳኔ ላይ ስትደርስ የጤና ባለሙያዎችን ምክር ማግኘት ብሎም ውሳኔዋን ከጤና ባለሙያዎች ምክር ጋር በተጣጣመ መልኩ ማገናዘብ አለባት እነዚህን የጤና ምክሮችና አገልግሎቶች ከግምት አለማስገባትና አለመጠቀም ውጤቱ ቫይረሱ በደሙ የሚገኝበት ልጅ መውለድ ብሎም በራሷ ላይ ከፍተኛ የሆን የጤና እክል ሊያስከትል እንደሚችል ማወቅ እጅግ በጣም ጠቃሚ ነው። እነዚህን ጥንቃቄዎች የምታደርግ ኤችአይቪ በደሟ የሚገኝ ሴት የራሷን ጤና በተገቢው መጠን መጠበቅ ትችላለች የምትወልደው ልጅም ከኤች አይቪ ነፃ እንዲሆን የትዳር አጋሯን ጨምሮ ማኅበረሰቡም በዚህ ረገድ ድጋፍ ሊሰጣት ይገባል።